เงินบาทเปิด 30.93/95 บาท
ธนาคารซีไอเอ็มบีไทย รายงาน เงินบาทเปิด 30.93/95 คาดแกว่งแคบ มองกรอบวันนี้ 30.90-31.00
26 เม.ย. 2555

ธนาคารซีไอเอ็มบีไทย รายงาน เงินบาทเปิด 30.93/95 คาดแกว่งแคบ มองกรอบวันนี้ 30.90-31.00
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.93/95 บาท/ดอลลาร์ ทรงตัวจากช่วงเย็นวานนี้ที่ปิดตลาดที่ระดับ 30.93/95 บาท/ดอลลาร์
เงินบาทวันนี้คาดว่าจะแกว่งอยู่ในกรอบแคบๆ เนื่องจากปัจจัยในประเทศยังไม่มีตัวใดเด่นๆ ที่จะเข้ามากระตุ้นตลาด ส่วนปัจจัยต่างประเทศนั้นคงต้องดูทิศทางของสหรัฐฯ หลังจากเมื่อคืนนี้ประธานธนาคารกลางสหรัฐฯ(เฟด) ออกมาระบุว่า เฟดมีความพร้อมที่จะใช้มาตรการเพิ่มเติมเพื่อกระตุ้นการขยายตัวของเศรษฐกิจ 
"ปัจจัยบ้านเราไม่ค่อยมีอะไร คงต้องดูทางสหรัฐฯ หลังจากเมื่อคืนเบอร์นันเก้ มองว่าจะยังใช้นโยบายอัตราดอกเบี้ยต่ำต่อไปจนถึงปี 2014 ในขณะที่ตลาดมองว่ามันควรจะเร็วกว่านี้ เพราะเศรษฐกิจสหรัฐฯ เริ่มจะดีขึ้นแล้ว" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 81.30/36 เยน/ดอลลาร์ ส่วนเงินยูโรอยู่ที่ระดับ 1.3220/3225 ดอลลาร์/ยูโร
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 30.90-31.00 บาท/ดอลลาร์